dom
afsagt den 13. maj 2013 af østre landsrets 1. afdeling
(landsdommerne jan uffe rasmussen, olaf tingleff og mette frimodt hansen (kst.)).
1. afd. nr. b-3678-12:
europark a/s
(advokat carsten eriksen)
mod
a
lyngby rets dom af 30. marts 2012 (bs 112-2152/2011) er med procesbevillingsnævnets tilla-
delse af 19. september 2012 anket af europark a/s med påstand som for byretten om, at ind-
stævnte, a, dømmes til at betale 590 kr. med procesrente fra den 16. december 2010 samt 300 kr.
i rykkergebyrer og 100 kr. i inkassogebyr.
a har påstået stadfæstelse.
sagen er behandlet efter retsplejelovens kapitel 39 om behandling af sager om mindre krav (små-
sager), og anken er afgjort på skriftligt grundlag, jf. retsplejelovens § 410, stk. 4.
supplerende sagsfremstilling
der har for landsretten været fremlagt forskelligt materiale vedrørende as stadeplads til julebazar
på gavnø slot i perioden 12. – 14. november 2010.
anbringender
parterne har gentaget deres anbringender for byretten.
europark a/s har supplerende anført, at selskabet er lejer af det areal, hvor a parkerede den
pågældende dag. det er ikke korrekt, at den fremlagte lejekontrakt er et falsum. lejemålet var
uopsigeligt fra udlejers side i 3 år, og fortsætter herefter indtil det opsiges af en af parterne. når
man som bilist kører ind på parkeringsområdet, accepterer man de regler, der gælder for området,
herunder at parkering kun er tilladt i opmærkede båse, og at en overtrædelse kan medføre et
kontrolgebyr.
a har supplerende gjort gældende, at europark a/s ikke har ført bevis for, at hun har foretaget en
4 minutters parkering det pågældende sted den 15. november 2010. hun kan ikke have parkeret
som påstået, idet hun i dagene omkring den 12. november 2010 og fremefter i forbindelse med en
julebazar på gavnø slot har benyttet en vare-vogn, toyota previa, med registreringsnummer ….
personbilen med registrerings-nummer … er der så andre, som har haft til rådighed. hun har i
øvrigt ingen erindring om, at hun skulle have foretaget en 4 minutters parkering i gentofte med…
den 15. november 2010. europark a/s har ikke ført bevis for at være lovlig lejer af arealet
gentoftegade 35 og har heller ikke ført bevis for eller dokumenteret, at parkeringsskiltene er
lovligt opsat med tilladelse fra gentofte kommune samt i øvrigt godkendt af færdsels-politiet. en
provokation om at fremlægge kopi af den originale ”kontrolafgift” er ikke efterkommet.
landsrettens begrundelse og resultat
det lægges efter lejekontrakten til grund, at den pågældende parkeringsplads er udlejet til euro-
park a/s, og der findes ikke grundlag for at fastslå, at europark a/s ikke skulle være retmæssig
lejer af arealet. der findes heller ikke grundlag for at fastslå, at skiltningen ikke har været i orden.
efter b forklaring sammenholdt med billedmaterialet lægges det til grund, at bilen med
registreringsnummer …, der ejes af a, den 15. november 2010 har været parkeret i strid med
vilkårene for benyttelsen af parkeringsanlægget.
                                                  - 2 -
a har for byretten forklaret blandt andet, at hun ikke kan huske, om hun har parkeret på den
omhandlede parkeringsplads den 15. november 2010, og at hun låner bilen ud til c, der har nøgle
til bilen, og til andre.
under disse omstændigheder må a anses for ansvarlig for brugen af bilen, og det af a i øvrigt
anførte kan ikke føre til et andet resultat. landsretten tager herefter den af europark a/s nedlagte
betalingspåstand til følge.
a skal betale sagsomkostninger for begge retter til europark a/s med i alt 4.250 kr. beløbet
omfatter 1.250 kr. til retsafgift og 3.000 kr. til udgifter til advokatbistand, jf. retsplejelovens §
408, stk. 2. europark a/s har ikke krav på 1. rykkergebyr, jf. u.2013.1181.
                                           thi kendes for ret:
a skal betale 590 kr. med procesrente fra den 16. december 2010 samt 200 kr. i rykkergebyrer og
100 kr. i inkassogebyr til europark a/s.
i sagsomkostninger for begge retter skal a betale 4.250 kr. til europark a/s.
det idømte skal betales inden 14 dage efter denne doms afsigelse.
sagsomkostningerne forrentes efter rentelovens § 8 a.
